b'\n_START_ARTICLE_\nMaano Kivilo\n_START_PARAGRAPH_\nMaano Kivilo (22. detsember 1935 \xe2\x80\x93 4. detsember 1991) oli eesti arst ja arstiteadlane.\n_START_SECTION_\nHaridus\n_START_PARAGRAPH_\nAastatel 1942\xe2\x80\x931948 \xc3\xb5ppis ta Kaarepere Algkoolis. 1954. aastal l\xc3\xb5petas Otep\xc3\xa4\xc3\xa4 Keskkooli kuldmedaliga. 1960. aastal l\xc3\xb5petas ta Tartu Riikliku \xc3\x9clikooli arstiteaduskonna. 1970. aastal kaitses ta meditsiinikandidaadi kraadi v\xc3\xa4itekirjaga "Erinevat t\xc3\xbc\xc3\xbcpi skeletilihaste vee- ja elektrol\xc3\xbc\xc3\xbctidesisalduse muutused narkoosi ning lihasrelaksatsiooni ajal onkoloogilistel haigetel".\n_START_SECTION_\nT\xc3\xb6\xc3\xb6\n_START_PARAGRAPH_\n1956. aastast t\xc3\xb6\xc3\xb6tas ta Tartu Linna Kliinilise Haigla r\xc3\xb6ntgeni osakonna laborandina. 1960\xe2\x80\x931962 t\xc3\xb6\xc3\xb6tas kirurgina Lihula haiglas. Aastatel 1962\xe2\x80\x931978 t\xc3\xb6\xc3\xb6tas ta Vabariiklikus Tallinna Onkoloogia Dispanseris algul anestesioloogina, hiljem operatsioonibloki juhatajana. 1978. aastast oli ta Vabariikliku Sanitaarhariduse Maja peaarst._NEWLINE_Aastatel 1973\xe2\x80\x931987 oli ta Eesti Raadio saatesarja "Perekond ja kodu" saatejuht. Ta oli ka populaarteadusliku ajakirja "Kodutohter" asutaja ja ajakirja peatoimetaja aastatel 1988\xe2\x80\x931991. Ta oli \xc3\xbcks Eesti Tervishoiu Muuseumi taasavamise ettevalmistajaid.\n_START_SECTION_\nIsiklikku\n_START_PARAGRAPH_\nTa on maetud Tallinna Metsakalmistule.'